[{"text_idx": "#000001", "text": "La enhavlisto de la januara kajero:"}, {"text_idx": "#000005", "text": "7 ... C\u0302u partopreni Universalan kongreson de UEA en Torino? Jes, valoras veturi al Torino en la venonta julio!"}, {"text_idx": "#000011", "text": "20 ... Landa agado: Finita ciferecigo de kroataj gazetoj"}, {"text_idx": "#000014", "text": "La enhavlisto de la decembra kajero:"}, {"text_idx": "#000016", "text": "246 ... La c\u0302efurbo de Alpoj"}, {"text_idx": "#000027", "text": "Odeso: Zamenhofa tago 2022 en malvarmo, mallumo kaj sub la rusiaj bomboj"}, {"text_idx": "#000028", "text": "Bildo: La monumento omag\u0302e al Ludwik Zamenhof, situanta en Odeso en korto de la strato Deribasovskaya n.3 estis instalita en 1959 fare de la skulptisto Nikolay Blazhkov. G\u0302i estas unu el la unuaj en la mondo kaj la sola monumento en Ukrainio, kiu surhavas la nomon de la kreinto de la lingvo Esperanto."}, {"text_idx": "#000029", "text": "Sabaton 10an decembro, dum la livero de la Nobelpremioj pri paco, la kunlau\u0306reatoj vigle akuzis la militon decidigan de la rusia reg\u0302imo de Vladimir Putin. Sude de Ukrainio, la urbo Odeso frapita de droneoj estas senigita je elektro. Usono maltrankvilig\u0302as pro la rusia-irana milita partnereco."}, {"text_idx": "#000030", "text": "La nobelpremiuloj pri paco denuncas la militon de Putin"}, {"text_idx": "#000031", "text": "Sabaton 10an de decembro, la ukraina lau\u0306reatino de la Nobelpremio pri paco opiniis, ricevante sian premion en Oslo, ke la paco en sia lando ne povos esti atingita \u00ab deponante la armilojn \u00bb fronte al la Rusio de Vladimir Putin."}, {"text_idx": "#000032", "text": "\u00ab La ukraina popolo deziras pacon pli ol iu ajn en la mondo \u00bb deklaris la c\u0302efino de la Centro por civilaj liberecoj (CCL) Oleksandra MATVIJC\u0302UK, dum la Nobel-ceremonio. \u00ab Sed paco por atakita lando ne povas esti atingita deponante la armilojn. Tio ne estus paco, sed okupacio \u00bb."}, {"text_idx": "#000033", "text": "S\u0302ia rusia kunlau\u0306reato denuncis siaflanke \u00ab la frenezan kaj kriman militon kontrau\u0306 Ukrainio \u00bb kondukitan de Vladimir Putin. Sub lia prezidenteco, \u00ab rezisti al Rusio egalas al fas\u0302ismo \u00bb. Tiu falsaj\u0302o provizas \u00ab ideologian pravigon al la freneza kaj krima agresa milito kontrau\u0306 Ukrainio \u00bb deklaris Ian Rac\u0302inskij en sia danka parolado."}, {"text_idx": "#000034", "text": "Odeso estas senigita je elektro post rusia atako de eksplodaj droneoj"}, {"text_idx": "#000035", "text": "La urbo Odeso sude de Ukrainio, estas preskau\u0306 tute sen elektro post atako de \u00ab kamikazaj droneoj \u00bb lanc\u0302ita fare de Rusio dumnokte, anoncis sabaton la ukrainiaj au\u0306toritatoj. \u00ab Nuntempe, la urbo estas sen elektro \u00bb, deklaris konsilisto de la ukraina prezidenteco, Kirilo Timos\u0302enko."}, {"text_idx": "#000036", "text": "Li tamen precizigis, ke la infrastrukturoj, interlie la malsanulejoj kaj la akus\u0302ejoj, konservas aliron al elektro. \u00ab La situacio plu estas malfacila, sed restas sub kontrolo \u00bb, li aldonis. Lau\u0306 Maksim Mars\u0302enko, guberniestro de la regiono de Odeso, Rusio atakis la urbon per \u00ab kamikazaj droneoj \u00bb dum la nokto de vendredo g\u0302is sabato. \u00ab Pro la aerfrapoj, elektro malaperis en preskau\u0306 c\u0302iuj sektoroj kaj komunumoj de la regiono \u00bb, li deklaris."}, {"text_idx": "#000037", "text": "Usono maltrankvilig\u0302as pro la milita partnereco inter Moskvo kaj Teherano"}, {"text_idx": "#000038", "text": "La Blanka-Domo lanc\u0302is vendredon gravan averton kontrau\u0306 la pli kaj pli proksima \u00ab grandskala milita partnereco \u00bb inter Teherano kaj Moskvo, kiu siaflanke refutis havi bezonon de la milita subteno de iu ajn en Ukrainio."}, {"text_idx": "#000039", "text": "Dum Irano jam provizas al la rusia armeo droneojn uzatajn en Ukrainio, John Kirby, porparolanto de la Nacia sekureca konsilio de la Usona ekzekutivo menciis, ke responde Rusio \u00ab ofertas al Irano senprecedencan nivelon de milita kaj teknika subteno, kio transformas ilian interrilaton al partnereco de defendo plena kaj totala \u00bb."}, {"text_idx": "#000040", "text": "Tiu evoluo estas \u00ab malutila \u00bb al Ukrainio, najbaraj landoj de Irano kaj \u00ab internacia komunumo \u00bb li aldonis, anoncante samtempe punojn kontrau\u0306 tri rusiaj infrastrukturoj aparte aktivaj en la akirado kaj disvastigo de iranaj droneoj."}, {"text_idx": "#000041", "text": "Lau\u0306 la usona spionservoj, Moskvo kaj Teherano aparte planas lanc\u0302i komunan produktadon de \u00ab mortigaj \u00bb droneoj, menciis John Kirby, ne liverante pli da detaloj koncerne la nunan situacion de la projekto."}, {"text_idx": "#000042", "text": "La porparolanto ankau\u0306 memorigis, ke Irano planas vendi al Rusio \u00ab centojn \u00bb da balistikaj misiloj. Tiun informon, la Usonaj au\u0306toritatoj jam publikigis."}, {"text_idx": "#000044", "text": "Kontrau\u0306 la rusia imperiismo (artikolo aperita en Sennaciulo n\u00b0 03-04 de marto/aprilo 2022)"}, {"text_idx": "#000045", "text": "Kvankam la plimulto de la maldekstro kondamnis la rusian invadon en Ukrainio, unueco en la maldekstra tendaro ankorau\u0306 mankas. Ni volus alparoli tiujn el la maldekstrularo, kiuj ankora kroc\u0302ig\u0302as al la starpunkto \u201cplagon al la domoj de vi ambau\u0306\u201d, lau\u0306 kiu oni rigardas la militon kiel interimperiisman militon."}, {"text_idx": "#000046", "text": "Jam plej tempas, ke la maldekstro vekig\u0302u kaj plenumu \u201ckonkretan analizon de la konkreta situacio\u201d anstatau\u0306 reprodukti elc\u0302erpitajn penskadrojn el la Malvarma milito. Preterrigardi la rusian imperiismon estas terura eraro c\u0302e la maldekstro. Putin, ne NATO, militas kontrau\u0306 Ukrainio. Jen kial estas esenca afero s\u0302ovi nian fokuson for de la Okcidenta imperiismo al la agresiva imperiismo de Putin, kiu havas ideologian kaj politikan bazon, krom ekonomia."}, {"text_idx": "#000047", "text": "La rusia imperiismo konsistas el du elementoj. Unue, g\u0302i rilatas al reviziisma rusia naciismo. Post 2012, Putin kaj lia establo formovig\u0302is de civitana koncepto pri la nacio (t.e. rossijskij , rusia, Rusio-rilata) al ekskluziva, etne bazita koncepto pri ruseco (t.e. russkij , etnokulture rusa). Lia agreso en 2014 kaj en 2022 estis legitimita kiel revenigo de \u201corigine\u201d rusaj teroj. Krome, tiu koncepto pri (etna) \u201cruseco\u201d revivigas la imperian koncepton el la 19-a jarcento pri la rusa nacio, kiu reduktas la ukrainan kaj belorusan identecojn al regionaj identecoj. Lau\u0306 tiu vidpunkto, rusoj, belorusoj kaj ukrainoj estas unusola popolo. Apliki tiun koncepton en oficiala retoriko implicas neadon de memstara ukraina s\u0302tateco. Jen kial ni ne povas diri kun ajna grado de certeco, ke Putin volas nur la agnoskon de rusia suvereneco super Krimeo kaj Donbaso. Putin eble deziras au\u0306 aneksi au\u0306 subigi la tuton de Ukrainio, kio estas minacoj aperantaj en lia artikolo Pri la historia unueco de rusoj kaj ukrainoj kaj en lia parolado de la 21-a de februaro 2022. Fine, la perspektivo de ukrainiaj-rusiaj pac-intertraktadoj aspektas relative malbrila, c\u0302ar la rusia intertrakta teamo estas gvidata de la eksa kulturministro Vladimir Medinskij, unu el la plej sindedic\u0302aj kredantoj je la ideologio de russkij mir (la etne rusa mondo) \u2013 mondo, en kiu, kredu al ni, neniu estos felic\u0302a."}, {"text_idx": "#000048", "text": "Due, ec\u0302 kvankam la agreso de Putin estas malfacile klarigebla racie, la aktualaj eventoj montris, ke eble tamen estas sufic\u0302e prudente kompreni la rusian imperiisman retorikon lau\u0306vorte. La rusian imperiismon propulsas la deziro s\u0302ang\u0302i la tielnomatan \u201cmondan ordon\u201d. Tiel do, la postulo de Putin pri retirig\u0302o de NATO el orienta Eu\u0306ropo povas signali, ke Rusio eble ne haltos en Ukrainio, kaj ke Pollando, Latvio, Litovio au\u0306 Estonio eble ig\u0302os la venontaj celtabuloj de agreso fare de Putin. Estas tre naive postuli malmilitarizon de orienta Eu\u0306ropo, c\u0302ar en la lumo de la aktualaj cirkonstancoj, tio signifos nur politikon de cedoj al Putin kaj faros orienteu\u0306ropajn landojn vundeblaj pro agreso fare de Putin. Diskursado pri NATO-ekspansio obskurigas la deziron de Putin dividi la influsferojn en Eu\u0306ropo inter Usono kaj Rusio. Esti en la rusia influsfero signifas politikan subordig\u0302on de lando al Rusio kaj subig\u0302on al la ekspansio de rusia kapitalo. La kazoj de Kartvelio kaj Ukrainio montras, ke Putin pretas uzi perforton por influi la politikajn aferojn de landoj, pri kiuj li kredas, ke ili volas eliri el la rusia influsfero. Gravas kompreni, ke la kompreno de Putin pri krite gravaj agantoj en la monda ordo baze limig\u0302as je Usono kaj C\u0302inio. Li ne agnoskas la suverenecon de aliaj landoj, rigardante ilin kiel satelitojn de unu el tiuj agantoj en la internacia ordo."}, {"text_idx": "#000049", "text": "Putin kaj lia establo estas tre cinikaj. Ili uzas la bombadon de Jugoslavio fare de NATO, la invadon fare de Usono en Afganio kaj la invadon en Irako kiel sindefendon por bombado de Ukrainio. En tiu kunteksto, la maldekstro devas montri konsekvencecon kaj diri \u201cne\u201d al c\u0302iu imperiisma agreso en la mondo. Hodiau\u0306 la imperiisma agresanto estas Rusio, ne NATO, kaj se Rusio ne estos haltigita en Ukrainio, g\u0302i nepre dau\u0306rigos sian agresadon."}, {"text_idx": "#000050", "text": "Krom tio, ni havu neniun iluzion pri la reg\u0302imo de Putin. G\u0302i proponas neniun alternativon je la okcidenta kapitalismo. G\u0302i estas au\u0306toritatisma, oligarkia kapitalismo. La nivelo de neegaleco en Rusio signife plialtig\u0302is dum la 20 jaroj de lia gvidanteco. Putin estas ne nur malamiko de la laborista klaso, sed ankau\u0306 malamiko de c\u0302ia demokratio. Popola partopreno en la politiko kaj libervolaj asocioj estas traktataj suspekte en Rusio. Putin estas esence kontrau\u0306komunisto kaj malamiko de c\u0302io, por kio la maldekstro batalis dum la 20-a jarcento kaj batalas en la 21-a. Lau\u0306 lia mondrigardo, la fortuloj rajtas bati la malfortajn, la ric\u0302uloj rajtas ekspluati la malric\u0302ulojn, kaj fortuloj kun regpovo rajtas fari decidojn por sia senpovigita log\u0302antaro. Al tiu mondrigardo oni devas doni severan baton en Ukrainio. Por ke politikaj s\u0302ang\u0302oj efektivig\u0302u ene de Rusio, unue la rusia armeo devas esti malvenkita en Ukrainio."}, {"text_idx": "#000051", "text": "Ni volas paroli pri altgrade disputveka postulo, nome, pri militara helpo al Ukrainio. Ni komprenas la reefikojn de militarizo por la progresema maldekstra movado tutmonde, kaj la rezistadon de la maldekstro kontrau\u0306 NATO-ekspansio au\u0306 Okcidenta intervenado. Tamen, pli da kunteksto necesas por doni plenan bildon. Unue, c\u0302iuj NATO-landoj provizis armilojn al Rusio malgrau\u0306 la embargo de 2014 (Francio, Germanio, Italio, Au\u0306strio, Bulgario, C\u0302eh\u0302io, Kroatio, Slovakio, Hispanio). Do la diskuto pri tio, c\u0302u armiloj sendataj en la regionon trafos en la malg\u0302ustajn manojn, impresas kiel tro malfrua. Ili jam estas en malbonaj manoj, kaj EU-landoj nur kompensus siajn antau\u0306e faritajn malbonojn, se ili provizus armilojn al Ukrainio. Krome, la alternativaj sekurecgarantioj, kiujn la ukraina registaro proponis, kuntrenas partoprenon de pluraj landoj kaj vers\u0302ajne atingeblas entute nur, se ili partoprenos. Due, kiel multnombraj artikoloj emfazis, la Azov-regimento estas problemo. Sed, alie ol en 2014, la ekstrema dekstro ne ludas elstaran rolon en la nuna milito, kiu farig\u0302is popola milito \u2013 kaj niaj kamaradoj de la kontrau\u0306-au\u0306toritatisma maldekstro de Ukrainio, Rusio kaj Belorusio batalas kune kontrau\u0306 la imperiismo. Kiel ig\u0302is klare dum la pasintaj kelkaj tagoj, Rusio provas kompensi sian surterenan malsukceson per aeratakoj. Aerdefendo donos al Azov nenian aldonan potencon, sed helpos al Ukrainio reteni la regon super sia teritorio kaj malmultigos mortojn de civiluloj, ec\u0302 se intertraktadoj fiaskos."}, {"text_idx": "#000052", "text": "Niaopinie, la maldekstro devus postuli:"}, {"text_idx": "#000053", "text": "\u2022 la tujan retiron de c\u0302iuj rusiaj armeaj fortoj el Ukrainio \u2022 novajn lau\u0306celajn personajn sankciojn kontrau\u0306 Putin kaj liaj multmilionuloj (Gravas kompreni, ke Putin kaj lia establo zorgas nur pri siaj propraj privataj posedaj\u0302oj; ili estas senzorgaj pri la entuta stato de la rusia ekonomio. La maldekstro povas uzi tiun postulon ankau\u0306 por eksponi la hipokritecon de tiuj, kiuj sponsoris la reg\u0302imon kaj la armeon de Putin, kaj ec\u0302 nun dau\u0306rigas vendadon de armiloj al Rusio.)"}, {"text_idx": "#000055", "text": "\u2022 pli multan militaran subtenon al Ukrainio, precipe provizon de aerdefendaj sistemoj"}, {"text_idx": "#000056", "text": "\u2022 enkondukon de UN-pacgardantoj el ne-NATO-landoj por protekti civilulojn, inkluzive protekton de verdaj koridoroj kaj protekton de atomcentraloj (Eblas superi en la G\u0302enerala Asembleo la vetoon de Rusio en la Konsilio de Sekureco de UN.)"}, {"text_idx": "#000057", "text": "La maldekstro devus subteni ankau\u0306 tiujn ukrainajn maldekstrulojn, kiuj rezistas, videbligante ilin, tirante iliajn voc\u0302ojn en la centron de atento kaj subtenante ilin finance. Ni agnoskas, ke pluan rezistadon ebligas g\u0302uste la milionoj da ukrainaj esencaj laboristoj kaj homhelpaj volontuloj."}, {"text_idx": "#000058", "text": "Pluraj aliaj postuloj \u2013 subteno por c\u0302iuj rifug\u0302intoj en Eu\u0306ropo sendepende de ilia s\u0302tataneco, nuligo de la eksterlanda s\u0302uldo de Ukrainio, sankcioj kontrau\u0306 rusiaj oligarkoj, ktp \u2013 estas vaste akceptataj en la maldekstrularo, kaj pro tio ni ne bezonas diskuti ilin c\u0302i tie."}, {"text_idx": "#000059", "text": "La rusia invado en Ukrainio kreas teruran precedencon pri solvado de konfliktoj, kiuj kuntrenas riskon de atoma milito. Jen kial la maldekstro devas formuli nian propran vizion pri internaciaj rilatoj kaj la arkitekturon de internacia sekureco, kiu povas inkluzivi multflankan atoman malarmadon (kiu estos devontiga por c\u0302iuj atomaj potencoj) kaj la instituciigon de internaciaj ekonomiaj reagoj je c\u0302iu ajn imperiisma agresado en la mondo. La militara malvenko de Rusio devus esti la unua pas\u0302o al demokratiigo de la tuttera ordo kaj formado de internacia sekurec-sistemo, kaj la internacia maldekstro devas fari kontribuon al tiu afero."}, {"text_idx": "#000063", "text": "Artikoloj pri la invado de Ukrainio:"}, {"text_idx": "#000064", "text": "La enhavlisto de la novembra kajero:"}, {"text_idx": "#000066", "text": "221 ... Esperanto en universitatoj. Pacismo en praktiko: la dua renkontig\u0302o de Esperanto-paradigmo okazis c\u0302e la Universitato de Bonn"}, {"text_idx": "#000069", "text": "224 ... Instrua agado en Burundo"}, {"text_idx": "#000074", "text": "233 ... Furoraj\u0302oj de la kongresa libroservo en Montrealo\u00ad"}, {"text_idx": "#000075", "text": "La enhavlisto de la oktobra kajero:"}, {"text_idx": "#000076", "text": "195 ... Unua partopreno en la itala kongreso"}, {"text_idx": "#000090", "text": "La enhavlisto de la septembra kajero:"}, {"text_idx": "#000093", "text": "Deklaracio de la 95a SAT-Kongreso"}, {"text_idx": "#000094", "text": "La 95-a Kongreso de Sennacieca Asocio Tutmonda (SAT) okazinta perinterrete de la 29\u2010a de julio g\u0302is la 1\u2010a de au\u0306gusto 2022 :"}, {"text_idx": "#000095", "text": "1. bedau\u0306ras la kreskon de naciismo en multaj landoj, kiu elvokas internaciajn strec\u0302ojn, kondukantajn al militoj, kaj obstaklas la internacian kunlaboron necesan por kontrau\u0306agi la ekologian degradig\u0302on de la planedo ;"}, {"text_idx": "#000096", "text": "2. akre kondamnas la agresmiliton de Rusio, solidarig\u0302as kun la homoj en Ukrainio, kiuj suferas, rezistas au\u0306 devas fug\u0302i, solidarig\u0302as same kun la homoj en Rusio, kiuj suferas au\u0306 poziciig\u0302as kaj elpas\u0302as kontrau\u0306 la milito, kaj pro tio estas persekutataj, kaj solidarig\u0302as kun la homoj, kiuj tutmonde poziciig\u0302as kontrau\u0306 militoj kaj subtenas rifug\u0302antojn ;"}, {"text_idx": "#000098", "text": "4. postulas en pli longa perspektivo, ke militoj c\u0302esu esti instrumento de politiko kaj de ekonomiaj interesoj, kaj, konsekvence, ke estu dissolvitaj c\u0302iuj militaliancoj, inkluzive de NATO ; tiuj estu anstatau\u0306igitaj per kolektivaj sekurecsistemoj, en kiuj c\u0302iuj koncernataj s\u0302tatoj partoprenu, kaj kies kerna celo estu malarmado ;"}, {"text_idx": "#000099", "text": "5. c\u0302agrene konstatas, ke la pli ol 200 jarojn neu\u0306trala Svedio, en tiu senco modelo por aliaj landoj, kaj la pli ol 70 jarojn neu\u0306trala Finnlando, c\u0302esigis sian militneu\u0306tralecon, alig\u0302ante al milita bloko ;"}, {"text_idx": "#000100", "text": "6. kondamnas persekutadon al tiuj kiuj okupig\u0302as pri informado dum milito ambau\u0306flanke au\u0306 pri aliaj aferoj kontrau\u0306 s\u0302tataj interesoj kaj subtenas la laboron de j\u0302urnalistoj ;"}, {"text_idx": "#000102", "text": "8. apogas la defendon de indig\u0302enaj popoloj pri siaj teritorioj kaj rajtoj kontrau\u0306 kapitalisma ekstraktado en Kanado, Usono, Brazilo, kaj aliaj landoj, kaj kondamnas la intensigon de energiekstraktado pro la milito en Ukrainio ;"}, {"text_idx": "#000105", "text": "11. notas, ke diversaj eklezioj provas c\u0302esigi la disecon de eklezioj disde la s\u0302tatoj, kio elvokas problemojn en bioetiko, lernejaj programoj kaj rilato al militoj, ekzemple la nuna inter Ukrainio kaj Rusio ;"}, {"text_idx": "#000110", "text": "82 ... Faka agado: Muzikscienca revuo, ekde nun ankau\u0306 en Esperanto"}, {"text_idx": "#000116", "text": "87 ... Landa agado: Tutlanda gazetara kampanjo je favoro por Esperanto"}, {"text_idx": "#000122", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000124", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000125", "text": "Voir le profil de neniammilitointerni sur le portail Overblog"}]